**Varga Zoltán Zsolt: A bűvös erdő című mese dramatikus feldolgozása**

1. **Ráhangolás**
2. **Légzőgyakorlat**

A gyerekek kört alkotnak. Először közösen elmondjuk a következő mondatotokat.

*„Hétfőn én megyek tehozzád, kedden te jössz énhozzám, szerdán én megyek tehozzád, csütörtökön te jössz énhozzám, pénteken én megyek tehozzád, szombaton te jössz énhozzám, vasárnap én megyek tehozzád …”*

Ha már jól megy, akkor megpróbáljuk egy levegővétellel elmondani.

1. **Figyelemfejlesztő gyakorlat**

Megtartjuk a kör alakzatot és tovább játszunk az előző szöveggel. Most már a diákok figyelmére is nagy szükség lesz.

A körben állók egyik tagja rámutat egy társára a következő mondattal:

*„Hétfőn én megyek tehozzád…”*

Akire rámutatott, minél gyorsabban választ egy másik tanulót, rámutat és így folytatja:

*„… kedden te jössz énhozzám…”*

Amikor elérkeznek a vasárnapig, akkor visszafele kell haladni a hét napjaival.

*„… vasárnap én megyek tehozzád, szombaton te jössz énhozzám, pénteken én megyek tehozzád…”*

Egy kör addig tart, míg valaki nem hibázik, vagy a pedagógus le nem állítja a játékot.

1. **Fő rész**
2. **Mimetizálás**

A diákok zenére sétálnak a teremben, figyelve arra, hogy kitöltsék az egész teret. Ha megáll a zene, némajátékkal meg kell jeleníteniük egy erdei állatot. Akinek a fejét megérinti a tanító, annak az állat hangját is utánoznia kell.

1. **Fantázia tárgyjáték**

Kört alkotunk, a kör közepére a következő két tárgyat helyezzük el, egy fakardot és egy műanyag víztömlő darabját. A tárgy, bármi lehet, csak az nem, ami valójában. A gyerekek jelentkezéssel kerülhetnek sorra és azt a tárgyat választhatják, amihez ötletük van. Az adott tárggyal, némajátékkal kell eljátszani az új funkciót. A többi tanulónak pedig ki kell találni, milyen eszköz lehet.

1. **Kiscsoportos improvizáció**

Az osztály négy csoportra osztjuk. Minden csoport húz egy borítékot, melyben le van írva, hogy mit kell előadniuk a többiek előtt.

1. ***csoport – A medve gondolatai***

Szereplők: medve, ördögök, angyalok.

Ördögök szerepe: Kitart amellett, hogy újabb állat áldozatot küldjenek a sárkánynak.

Angyalok szerepe: Vegyétek rá a medvét, hogy győzzék le a sárkányt.

Zárás: A medve mondja el, kinek az érvelése győzte meg jobban.

1. ***csoport – Állókép***

„Mutassátok be állóképben, hogyan tanakodott az erdő apraja-nagyja a sárkány legyőzésén.”

1. ***csoport – Riport játék***

„ Készítsetek interjút a hétfejű sárkánnyal, miért viszi el az erdő lakóit. Próbáljátok rávenni a vegetáriánus életmódra!”

1. ***csoport – Szituációs gyakorlat***

„Játsszátok el, hogyan győzik le az állatok a sárkányt!”

1. **Befejező rész**
2. **Forró szék**

A székben az elüldözött, megszégyenített hétfejű sárkány ül (egy önként jelentkező gyermek), Az osztály feladata, hogy olyan kérdéseket tegyen fel, amiből kiderül, milyen érzés legyőzöttnek lenni.

1. **Egész csoportos állókép**

A gyerek ennél a feladatnál azt jelenítik meg gesztussal és mimikával, hogyan érezték magukat, miután elüldözték a sárkányt.